stanford-oval/wikipedia huggingface dataset:
אשוח לבן
שימושים

העץ של האשוח הלבן הוא אחד ממיני העץ המועדפים לבנייה בשל קלות משקלו, עמידותו לפיצולים, כיפופים ואחיזתו במסמרים. העץ בעל קווים ישרים, אינו רווי בשרף, בעל מרקם דק, נוקשה וחזק.
אשוח לבן פופולרי כעץ חג המולד וכקישוט לחג המולד בשל מחטיו הרכים, המצויים בשפע והנשמרים זמן רב.
את האשוח הלבן נוטעים בקנה מידה נרחב כצמח נוי בפארקים ובגני נוי גדולים, בייחוד כמה מהזנים של תת-המין concolor שנבחרו בשל העלווה הכחולה-ירוקה הססגונית כדוגמת הזן "Violacea". הזן "Compacta" זכה בפרס מצטיין הגן (Award of Garden Merit) של החברה המלכותית להורטיקולטורה (Royal Horticultural Society).
הערות שוליים

↑  אשוח לבן באתר הרשימה האדומה של IUCN
↑  Abies concolor (Gord. & Glend.) Lindl. ex Hildebr. white fir
↑  >"BSBI List 2007". Botanical Society of Britain and Ireland. אורכב מ-המקור (xls) ב-2015-01-25. נבדק ב-2014-10-17.
↑  Abies concolor (Gord. and Glend.) Hildebr.
↑  Abies concolor
1 2  Flora of North America vol 2
↑  The Giant Sequoia of the Sierra Nevada
↑  Maloney P. E. & D. M. Rizzo. (2002). Pathogens and insects in a pristine forest ecosystem: the Sierra San Pedro Martir, Baja, Mexico.
↑  RHS Plant Selector Abies concolor 'Compacta' AGM / RHS Gardening
| --- | --- |
בקרת זהויות :  NLI: 987007292970905171 
עלווה ואצטרובלים של תת-המין concolor
אשוח תת-אלפיני

| אשוח תת-אלפיני |
| --- | --- |
 אשוח תת-אלפיני בפארק הלאומי הר ריינייר
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: מחטנאים
מחלקה:: מחטניים
סדרה:: מחטיים
משפחה:: אורניים
סוג:: אשוח
מין:: אשוח תת-אלפיני
שם מדעי
 Abies lasiocarpa ‏(הוקר) נאטל
תחום תפוצה
 תפוצת אשוח תת-אלפיני

אשוח תת-אלפיני (שם מדעי: Abies lasiocarpa; באנגלית: subalpine fir או גם Rocky Mountain fir) הוא מין אשוח שתחום התפוצה הטבעי שלו בהרים במערב אמריקה הצפונית מדרום אלסקה ועד צפון אריזונה.
גילוי וטקסונומיה

הבוטנאי הבריטי ויליאם ג'קסון הוקר (William Jackson Hooker‏; 1865-1785) תיאר את העץ לראשונה ב-1839 ושייך אותו לסוג אורן (Pinus) כשכינה אותו Pinus lasiocarpa (מלטינית אורן בעל זרע צמרירי). הבוטנאי הבריטי תומאס נאטל (Thomas Nuttall‏; 1859-1786) העביר ב-1849 את הטקסון לסוג אשוח (Abies) וקיבע את שמו המדעי על Abies lasiocarpa.
בסוג אשוח משתייך האשוח התת-אלפיני לתת-הסוג (section)‏ Balsamea יחד עם אשוח ריחני (Abies balsamea).
גילוי וטקסונומיה > תת-מינים

הדעות חלוקות בין החוקרים האם לאשוח התת-אלפיני יש שני תת-מינים או שלושה כמפורט בהמשך:
Abies lasiocarpa lasiocarpa (באנגלית Coast Range subalpine fir – אשוח תת-אלפיני של רכס החוף) – תת-המין הנפוץ והראשון שנתגלה. תחום תפוצתו ברכס החוף הפסיפי, רכס הרי אולימפיק ורכס קסקייד מדרום מזרח אלסקה ודרומה עד קליפורניה.
Abies lasiocarpa bifolia (באנגלית Rocky Mountains subalpine fir – אשוח תת-אלפיני של הרי הרוקי) – דומה מאוד לתת-המין lasiocarpa ומעמדו שרוי במחלוקת, כשחלק מהחוקרים מציבים אותו כמין נפרד בשם Abies bifolia, וחלק חולקים על מעמדו כתת-מין ומשייכים אותו כזן של תת-המין lasiocarpa, או שאפילו טוענים כי הוא זהה לחלוטין לתת-המין lasiocarpa. תחום תפוצתו בהרי הרוקי בדרום מזרח אלסקה (רכס אלסקה המזרחי) ודרומה עד קולורדו. ההבדל העיקרי בינו לבין תת-המין lasiocarpa הוא בהרכב הכימי של השרף, העלים בממוצע קטנים יותר, ושהגוון של צלקות טריות של עלים שנקטפו הוא חום-צהבהב ולא אדמדם. אתר "הפלורה של אמריקה הצפונית" (Flora of North America) מתייחס לתת-מין זה כאל מין נפרד (ראו בקישורים חיצוניים), מחלקת החקלאות של ארצות הברית כוללת תת-מין זה כחלק מ-A. lasiocarpa.
Abies lasiocarpa arizonica (באנגלית corkbark fir – אשוח השעם) – גדל באריזונה ובניו מקסיקו. הוא שונה מתת-המינים הקודמים בקליפה עבה יותר בגוון שמנת בעלת מרקם שעם ועלווה שגונה מעט יותר כחלחל. הרכב השרף שלו קרוב יותר לתת-המין bifolia מאשר לתת-המין lasiocarpa, אם כי איש טרם הציע לשנות את הטקסונומיה של תת-מין זה ל-Abies bifolia arizonica. אתר "הפלורה של אמריקה הצפונית" (Flora of North America) כוללת תת-מין זה במין A. bifolia בלא הבחנה מיוחדת, ומחלקת החקלאות של ארצות הברית מתייחסת לתת-מין זה כזן של A. lasiocarpa. התיאור הראשון של תת-מין זה פורסם על ידי הבוטנאי האמריקני ג'ון ג'יל למון (John Gill Lemmon‏; 1908-1831) ב-1898.
תת-המינים lasiocarpa ו-bifolia יוצרים אינטרוגרסיה (Introgression, מעבר של גנים בין המינים על ידי הכלאה) בקולומביה הבריטית ובוושינגטון. במרכז צפון אלברטה יוצר העץ אינטרוגרסיה עם אשוח ריחני (Abies balsamea). תת-המין lasiocarpa יוצר קרוב לוודאי כלאיים עם אשוח אציל (Abies procera) בחלק הדרומי של תחום התפוצה שלו. עם זאת הכלאה לא מתרחשת בין אשוח תת-אלפיני לאשוח חינני (Abies amabilis), למרות החפיפה הגדולה בתחום התפוצה.
תפוצה

אשוח תת-אלפיני גדל באופן טבעי בהרים של טריטוריית יוקון, בטריטוריות הצפון-מערביות ובפרובינציות קולומביה הבריטית ומערב אלברטה בקנדה; בדרום אלסקה, בוושינגטון, אורגון, איידהו, מערב מונטנה, ויומינג, יוטה, קולורדו, ניו מקסיקו, אריזונה, צפון מזרח נבדה ובאלפים של טרינטי (Trinity Alps) בהרי קלאמת בצפון מערב קליפורניה במערב ארצות הברית. זהו האשוח בעל התפוצה הגדולה ביותר באמריקה הצפונית בכיוון מצפון לדרום.
תת-המין שנתגלה ראשון, Abies lasiocarpa Lasiocarpa, גדל בדרום מרכז אלסקה, יוקון, קולומביה הבריטית ואלברטה והתפשט דרומה להרי הרוקי, רכס קסקייד ורכס הרי אולימפיק בוושינגטון. העץ גדל בגבהים שבין 1,100 ל-2,300 מטרים ביערות חופיים מחטניים תת-אלפיניים. במרבית המקומות הוא גדל עד לקו העצים. העץ גדל בחברת אשוח חינני (Abies amabilis), אורן לבן-קליפה (Pinus albicaulis) וצוגה הררית (Tsuga mertensiana).
תת-המין Abies lasiocarpa Arizonica גדל בדרום הרי הרוקי במדינות אריזונה, קולורדו ונין מקסיקו. העץ גדל בגבהים שבין 2,400 ל-3,400 מטרים בחברת אשוחית אנגלמן (Picea engelmannii).
התחום של תת-המין Abies lasiocarpa Bifolia משתרע מדרום יוקון, הטריטוריות הצפון-מערביות, אלברטה וקולומביה הבריטית בקנדה ובמדינות וושינגטון, אורגון, איידהו, מונטנה, ויומינג, קולורדו, ניו מקסיקו, אריזונה, יוטה ונבדה. העץ גדל בגבהים בין 600 ל-3,700 מטרים ביערות המחטניים התת-אלפינים. תת-המין Abies lasiocarpa Lasiocarpa נפגש בתת-מין זה במרבית המקומות קרוב לקו העצים. במקומות רבים הוא מצוי בחברת אשוחית אנגלמן.
תיאור > צורה ועלווה

אשוח תת-אלפיני הוא עץ ירוק עד שגובהו הממוצע כ-20 מטרים ולעיתים רחוקות מגיע עד 40 או אף 50 מטרים. קוטר גזע בגובה החזה כמטר ובמקרים יוצאי דופן עד שני מטרים. עם זאת, לעיתים קרובות העץ גדל כשיח רחב. על פי גובהו הממוצע זהו העץ הנמוך מבין שמונת מיני האשוח במערב ארצות הברית.
בשל ההתאמה לתנאי הסביבה השונים של בתי הגידול שבהם גדל האשוח ניתן להבחין בכמה צורות גדילה
צורת חרוטית צרה, זקופה כשהענפים נוקשים וקצרים. זו הצורה הנפוצה ביותר באזור התת-אלפיני. עצים בודדים נוטים לשמור על הענפים התחתונים, שעם השנים מתכופפים לעיתים קרובות כלפי הקרקע. עצים הגדלים בחורשה חסרי ענפים ברבע התחתון של העץ.
נוף רחב יותר וכיפה מעוגלת אופיינית לעצים זקנים באזורים צחיחים.
במקומות גבוהים בסמוך לקו העצים צורת נוף העץ דומה לתורן. גזע זקוף בולט מתוך קבוצת ענפים מעוותים המתפשטת נגד הרוח.
בסמוך לקו העצים העץ מעוות (קרומהולץ). בשל הטמפרטורות הנמוכות והרוחות העזות גדל האשוח בצורתו הננסית, הענפים קרובים לקרקע ולעיתים קרובות הוא רחב יותר מאשר גבוה.
הצורה החרוטית הנפוצה מגיעה לגבהים שבין 18 ל-30 מטרים ועובי גזע בין 46 ל-61 סנטימטרים. עצים גדולים יותר נדירים.
האשוח התת-אלפיני גדל לאט. קוטר הגזע של עצים בני 150 עד 200 שנים הוא בדרך כלל בין 25 ל-50 סנטימטרים. עצים בני יותר מ-250 שנים נדירים כיוון שהם פגיעים מאוד לרקבון בגזע הנגרם על ידי פטרייה.
מערכת השורשים של האשוח התת-אלפיני רדודה. עם זאת, כתלות בקרקע הם יכולים להעמיק את השורשים.
גוון קליפת הגזע של עצים צעירים היא אפורה וחלקה עם שלפוחיות שרף. בעצים בוגרים הקליפה מחוספסת יש בה חריצים או קשקשים. בתת-המין arizonica המכונה גם אשוח קליפת השעם, צבע הקליפה הוא בגוון שמנת, היא עבה ויש לה מרקם של שעם. הקליפה של ענפים שהתקשו היא אפורה ירקרקה עד חום בהיר ומכוסה במקצת בשערות חומות. הניצנים קטנים, כמעט כדוריים הגוון שלהם חום בהיר עד חום כהה והם מכילים שרף והם מכוסים בקשקשים משולשים עד צורת עלה.
העלים הם מחטים שטוחות שקצותיהן קהים באורך 1.5 עד 3 סנטימטרים ובעובי 1.25 עד 2 מילימטרים. גוון העלים ירוק כחלחל מלמעלה עם רצועת פיוניות רחבה. בתחתית העלה יש שתי רצועות פיוניות בגוון לבן כחלחל. העלים מסודרים בצפיפות סביב הענף בצורת סליל, אבל בסיסי העלים מפותלים כך שהעלים מופנים תמיד לצד הענף ומעליו, כשהם חופפים בחלקם, כשבתחתית הענף יש מעט עלים או שאין עלים בכלל. צלקת טרייה שנותרת מנפילת עלים חושפת את הפרידרם (הרקמה בין האפידרמיס לשיפה) בגוון אדמדם. מעלים מרוסקים נודף ריח חריף שמקורו ב-β-פלאנדרן (phellandrene).
תיאור > פרחים ואצטרובלים

אשוח תת-אלפיני הוא צמח חד ביתי. ייצור האצטרובלים מתחיל אחרי שהעץ מגיע לגיל 30 דנים, כאשר בתת-המין arizonica הייצור מתחיל בגיל 50 שנים.
האצטרובלים הזכריים מרוכזים באשכולות צפופים בתחתית נוף העץ וגדלים מתחתית ענפים בני שנה. כשהם מבשילים צבעם סגול עד סגול-ירקרק.
האצטרובלים הנקביים צומחים בפרטים בודדים או בקבוצות קטנות בצמרת העץ. צורתם גלילית כשהקצה מעוגל, אורכם בין 6 ל-12 סנטימטרים ורוחבם בין 2 ל-4 סנטימטרים. צבעם סגול כהה והם מכוסים בקשקשים באורך 1.5 עד 2.5 סנטימטרים המכוסים בשערות צפופות בגוון חום-צהבהב. האצטרובלים ניצבים זקופים על הענף. כשהאצטרובלים מבשילים בתחילת הסתיו צבעם חום. כשהאצטרובל מתחיל להתפרק, הקשקשים נושרים, והזרעים בעלי הכנף משתחררים לעוף ברוח. אורכם של הזרעים בין 6 ל-7 מילימטרים ועוביים בין 2 ל-3 מילימטרים וגונם חום. אורך הכנף הצמודה כסנטימטר. זרעי תת-המין arizonica גדולים פי 1.7.
מספר הפסיגים יכול לנוע בין 3 ל-6, בדרך 4 או 5. מספר הכרומוזומים הוא 24‏=2n.
שימושים

העץ של האשוח התת-אלפיני הוא בעל צפיפות נמוכה, רך, חסר ריח וקל לעיבוד. הוא משמש להקמת מבנים ולייצור נייר. העץ אינו עמיד בפני פגעי מזג האוויר. האשוח פופולרי גם כעץ חג המולד.
תת-המין arizonica בעל קליפת השעם פופולרי כצמח נוי, בשל העלווה בגון עז של ירוק-כחלחל. החברה ההורטיקולטורלית המלכותית העניקה אות הצטיינות (Award of Garden Merit) לזן 'Compacta' של תת-המין arizonica.
עבור כמה מהאינדיאנים של הרמות בצפון מערב אמריקה הצפונית היה האשוח התת-אלפיני מקור לתרופה והם נהגו להוסיף את העץ לאדים בבקתת הזעה (Sweat Lodge) כאמצעי החזק ביותר לטיהור הנפש.
הערות שוליים

↑  אשוח תת-אלפיני באתר הרשימה האדומה של IUCN
↑  Abies lasiocarpa
↑  Pinus lasiocarpa Hook.
1 2  Abies lasiocarpa (Hook.) Nutt.
↑  Abies lasiocarpa (Hook.) Nutt. var. arizonica (Merriam) Lemmon
↑  RHS Plant Selector Abies lasiocarpa var. arizonica 'Compacta' Hornibr. AGM / RHS Gardening
↑  Hunn, Eugene S. (1990). Nch'i-Wana, "The Big River": Mid-Columbia Indians and Their Land. University of Washington Press. p. 185. ISBN 0-295-97119-3.
| --- | --- |
בקרת זהויות :  NLI: 987007292970705171 
אשוח תת-אלפיני
גזע אשוח תת-אלפיני
אצטרובלים ועלווה
אצטרובלים לאחר שהתפרקו ושחררו את הזרעים
בית החולים הצבאי בריאד

| --- | --- |
אין תמונה חופשית
 היסטוריה
 תאריך ייסוד:  1978 
 שירותים
 מיטות:  1,192 
 אתר רשמי
 גאוגרפיה
 מיקום:  ריאד, ערב הסעודית
 קואורדינטות:  24°41′00″N 46°42′00″E﻿ / ﻿24.68333333°N 46.7°E﻿ / 24.68333333; 46.7
 he
 
בית החולים הצבאי בריאד (שמו הרשמי: העיר הרפואית הצבאית של הנסיך סולטאן) הוא בית חולים אשר ממוקם בעיר ריאד, בירת ערב הסעודית ונחשב לבית החולים הטוב בערב הסעודית ולאחד מבתי החולים הטובים במזרח התיכון. בית החולים מתמחה בין היתר ברפואת אף אוזן גרון, רדיולוגיה, פסיכיאטריה, רפואת עיניים ואף בפתולוגיה.
בית החולים הצבאי בריאד מפעיל מטעמו כ-20 מרפאות בכל אזור מטרופולין ריאד.
היסטוריה

בית החולים הצבאי ריאד נוסד על ידי המלך ח'אלד בן עבד אל-עזיז כדי לתת מענה לתושבי הבירה הסעודית, ריאד.
החלק הראשון של בית החולים הכיל כ-374 מיטות, ב-1979 נפתחה מחלקה נוספת שהכילה כ-60 מיטות ובסוף 1983 נפתחה עוד מחלקה, אשר הכילה כ-34 מיטות.
בית החולים מכיל כיום, נכון ל-2022 כ-1,192 מיטות ועובדים בו כ-7,179 עובדים.
הישגים

רופאי בית החולים הצבאי בריאד זכו מספר רב של פעמים בפרסים בתחומי מדעי הרפואה. זהו בית החולים הראשון בסעודיה שפורסמו מטעמו יותר מ-1,600 מאמרי מחקר רפואיים. בית החולים הוא המרכז הראשון בו ניתן לבצע השתלות כליה והשתלת מח עצם בערב הסעודית. באקדמיה של בית החולים יש כ-33 תוכניות מלגה, כ-238 רופאים בתהליך הכשרה וכ-136 מתלמדים.
הערות שוליים

↑  Riyadh Military Hospital
↑  Wikimapia location of RMH
↑  Company profile Riyadh Armed Forces Hospital
| --- | --- |
בקרת זהויות :  ISNI: 0000 0000 9759 8141  LCCN: n2006181993  VIAF: 144467003   WorldCat (עם VIAF): 144467003
אריק פולגאר

אריק אנטוניו פולגאר פארפאן (בספרדית: Erick Antonio Pulgar Farfán; נולד ב-15 בינואר 1994) הוא כדורגלן צ'יליאני המשחק בעמדת הקשר בפלמנגו ובנבחרת צ'ילה.
קריירה

פולגאר החל את קריירת הכדורגל שלו במדי דפורטס אנטופגסטה, קבוצה בעיר אנטופגסטה, בה נולד. במדיה זכה פולגאר בתואר "תגלית העונה" בצ'ילה בשנתו האחרונה במועדון.
ב-28 ביוני 2014 חתם על חוזה לשלוש שנים באוניברסידד קאתוליקה, ששילמה לדפורטס אנטופגסטה 400,000 דולר על 70% מכרטיס השחקן שלו.
ב-20 באוגוסט 2015 חתם פולגאר על חוזה לארבע שנים במדי בולוניה 1909. ב-11 בינואר 2019 האריך פולגאר את החוזה עד ל-30 ביוני 2022.
ב-9 באוגוסט 2019 עבר לפיורנטינה. ב-24 באוגוסט 2019 הוא ערך את הופעת הבכורה שלו בקבוצה, בהפסד 3–4 לנאפולי. הוא כבש את השער הראשון במשחק, שהיה גם שער הבכורה שלו במדי הקבוצה, ובישל שער נוסף.
ב-3 בפברואר 2022 הושאל לגלאטסראיי מהליגה הטורקית.
קריירה > נבחרת צ'ילה

פולגאר ערך את הופעת הבכורה שלו במדי הנבחרת הבוגרת ב-29 בינואר 2015, בניצחון נבחרתו 3–2 על נבחרת ארצות הברית.
ב-17 ביוני 2019 כבש את שערו הראשון בנבחרת בניצחון נבחרתו 4–0 על יפן במחזור הפתיחה של משחקי קופה אמריקה 2019.
נכלל בסגל נבחרת צ'ילה לטורניר קופה אמריקה 2024.
תארים

קופה אמריקה: 2016
הערות שוליים

↑  "erick pulgar el jugador relevacion" (בספרדית). 5 במאי 2014. אורכב מ-המקור ב-6 ביוני 2014. נבדק ב-2 ביוני 2014. {{cite web}}:  (עזרה)
↑  "Erick Pulgar se suma a Universidad Catolica" (בספרדית). 4 ביולי 2014. אורכב מ-המקור ב-2014-07-14. נבדק ב-2 ביוני 2014. {{cite web}}:  (עזרה)
↑  "UFFICIALE: Bologna, preso Pulgar dall'Universidad Catolica" (באיטלקית). 20 באוגוסט 2015. נבדק ב-16 בפברואר 2016. {{cite news}}:  (עזרה)
↑  "UFFICIALE: Bologna, rinnovo fino al 2022 per il cileno Pulgar" (באיטלקית). נבדק ב-12 בינואר 2019. {{cite web}}:  (עזרה)
↑  "UFFICIALE: Pulgar è un nuovo giocatore della Fiorentina". נבדק ב-9 באוגוסט 2019. {{cite web}}:  (עזרה)
↑  צמד ושני בישולים לאינסינייה, 4–3 לנאפולי, באתר ערוץ הספורט, 24 באוגוסט 2019
↑  "Alexis Sánchez scores first goal since January as Chile beat Japan". Guardian. נבדק ב-18 ביוני 2019. {{cite web}}:  (עזרה)
↑  Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)
אשלי מארי

| --- | --- |

מארי בכנס הקומיק-קון בשנת 2018
 לידה:  18 בינואר 1988 (בת 36) קנזס סיטי, מיזורי, ארצות הברית ארצות הברית
 מדינה:  ארצות הברית 
 תקופת הפעילות:  מ-2007
 עיסוק:  שחקנית זמרת
 פרופיל ב-IMDb
 
אשלי מוניק מארי (באנגלית: Ashleigh Monique Murray; נולדה ב-18 בינואר 1988) היא שחקנית וזמרתאמריקאית הידועה בעיקר בשל גילומה את הדמות ג'וזי מקוי מהסדרה "ריברדייל".
קריירה

בשנים 2017 עד 2019 שיחקה בתפקיד ראשי ב"ריברדייל", דרמת נעורים מבית "The CW", את דמותה של ג'וזי מקוי, הסולנית הראשית של הלהקה המקומית, "ג'וזי והפוסיקאטס".
בשנת 2017 כיכבה בתפקיד הראשי, בסרט המקור של נטפליקס "דידרה ולייני שודדות רכבת". הסרט הוקרן בבכורה עולמית בפסטיבל הסרטים סאנדנס ב-23 בינואר 2017, והופץ בנטפליקס העולמית ב-17 במרץ 2017.
ב-2020 עברה לגלם את דמותה של ג'וזי מקוי כחלק מצוות השחקנים הראשי של "קייטי קין", סדרת הבת של "ריברדייל".
פילמוגרפיה > סרטים

| שנה | כותרת | תפקיד | הערה |
| --- | --- | --- | --- |
| 2007 | למצוא את הרמוני | הרמוני | סרט קצר |
| 2012 | ברוכים הבאים לניו יורק | סימון |  |
| 2014 | Grind | נערה עובדת |  |
| 2017 | דידרה ולייני שודדות רכבת | דידרה | סרט מקור של נטפליקס |
| 2020 | איזה מין נוער (אנ') | לוריו |  |
פילמוגרפיה > טלוויזיה

| שנה | כותרת | תפקיד | הערה |
| --- | --- | --- | --- |
| 2014 | המעקב | סטודנטית | תפקיד אורח |
| 2016 | יאנגר | נערה | תפקיד אורח |
| 2017-2019 | ריברדייל | ג'וזי מקוי | תפקיד ראשי |
| 2018 | Alex, Inc. | מליסה | תפקיד אורח |
| 2020 | קייטי קין | ג'וזי מקוי | תפקיד ראשי; הופיעה לראשונה ב"ריברדייל" |
| 2022 | תום סוויפט | זנזי פולרטון | תפקיד ראשי; 10 פרקים |
| 2023 | הבחורה השחורה השנייה | הייזל מיי | תפקיד ראשי; 10 פרקים |
הערות שוליים

↑   Ashleigh Murray Responds to the Craziest Riverdale Fan Theories - ELLE, סרטון  באתר יוטיוב
| --- | --- |
בקרת זהויות :  LCCN: no2017114100  MusicBrainz: b8bc6ada-4938-40d5-bc86-255ce987113d  VIAF: 183150468346604171900   WorldCat (עם VIAF): 183150468346604171900
בית יעקב אלחנן ליטוינסקי

| --- | --- |

 מידע כללי
 סוג:  בית מגורים 
 על שם:  יעקב אלחנן ליטוינסקי 
 כתובת:  רח' אחד העם 22 
 מיקום:  תל אביב-יפו 
 מדינה:  ישראל 
 מייסדים:  יעקב אלחנן ליטוינסקי 
 הקמה ובנייה
 תקופת הבנייה:  ?–1909
 תאריך פתיחה רשמי:  1909 
 סגנון אדריכלי:  אדריכלות אקלקטית 
 מידות
 שטח:  600 מ"ר 
 קומות:  2 
 קואורדינטות:  32°03′49″N 34°46′13″E﻿ / ﻿32.0636°N 34.77021°E﻿ / 32.0636; 34.77021
  מפת מיקום  מפה דינמית   (למפת תל אביב מוגדלת) בית יעקב אלחנן ליטוינסקי(למפת תל אביב רגילה) בית יעקב אלחנן ליטוינסקי(למפת גוש דן רגילה) בית יעקב אלחנן ליטוינסקי(למפת גוש דן מוגדלת) בית יעקב אלחנן ליטוינסקי  he בית יעקב אלחנן ליטוינסקיhe בית יעקב אלחנן ליטוינסקימפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית ליטוניסקי בעבר
יעקב אלחנן ליטוינסקי
בית ליטוינסקי הוא בית בתל אביב שנבנה על ידי יעקב אלחנן ליטוינסקי.
הבית כיום

בשנת 2013 החל תהליך שימור הבית, במשרדה של האדריכלית מילבואר אייל (אדריכלית אחראית: שיר רפאלי), ביוזמת "אקרו נדל"ן" ומשפחת גורן – בעלי הבניין החדשים. במסגרת שימור הבית שומרו על ידו גם מרבית ציורי הקיר המרשימים.
השימור שהסתיים בחודש ספטמבר 2016 התבצע כשהבניין צף על קורות תומכות, שכן תחתיו נחפר חניון בן חמש קומות, המשמש את כל המתחם החדש - המגדל ובניין משרדים שפונה לשדרות רוטשילד. במסגרת עבודות השימור קולפו שכבות הצבע הרבות שכיסו את הקירות עד שנחשפו ציורי הקיר והצבעים המקוריים שעיטרו את הבית במקור.
השופט בדימוס חיים ליטוינסקי, נכדו של המייסד יעקב אלחנן ליטוינסקי, הגיע לטקס לכבוד סיום עבודות השימור.
ביאטריס וב

| --- | --- |

ביאטריס וב, 1894
 לידה:  22 בינואר 1858 גלוסטרשייר, הממלכה המאוחדת 
 פטירה:  30 באפריל 1943 (בגיל 85) Liphook, הממלכה המאוחדת 
 שם לידה:  Beatrice Potter 
 מדינה:  הממלכה המאוחדת של בריטניה הגדולה ואירלנד 
 מקום קבורה:  מנזר וסטמינסטר 
 מפלגה:  מפלגת הלייבור 
 בן זוג:  סידני וב
 פרסים והוקרה:  עמית האקדמיה הבריטית 
 
ביאטריס וב, 1875
מרתה ביאטריס פוטר וב (באנגלית: Martha Beatrice Potter Webb;‏ 22 בינואר 1858 - 30 באפריל 1943) הייתה סוציאליסטית בריטית, היסטוריונית של מעמד הפועלים, כלכלנית ורפורמטורית. היא טבעה את המושג משא ומתן קיבוצי. וב הייתה בין מייסדי בית הספר לכלכלה של לונדון, והיה לה תפקיד מרכזי באגודה הפביאנית. כאשר בעלה, סידני וב, קיבל תואר אבירות והפך לברון פספילד בשנת 1929, סירבה להיקרא בשם "ליידי פספילד".
ילדות

מרתה ביאטריס פוטר נולדה בגלוסטר. הצעירה מתשעת הילדים של איש העסקים ריצ'רד פוטר ולורנסינה הייוורת'. הייתה נכדתו של חבר הפרלמנט מהמפלגה הליברלית ריצ'רד פוטר שהיה אחד ממובילי שינוי שיטת הבחירות לבית הנבחרים הבריטי. אביה דאג שבנותיו ירכשו השכלה ובמקביל אמה דאגה שבנותיה יוכלו להיות גם "רעיות טובות". פוטר גדלה כנערה בודדה וחולנית שלמדה באמצעות קריאה ובשיחות רבות עם המבקרים שהגיעו אל הבית, ביניהם הפילוסוף הרברט ספנסר שהשפעתו האינטלקטואלית עליה הייתה הגדולה ביותר. ג'וזף צ'מברלין גם היה אורח קבוע בבית משפחת פוטר. פוטר התרשמה מאוד מהכריזמה שלו וממעמדו הפוליטי. צ'מברלין שהיה אז אלמן בפעם השנייה ומבוגר מפוטר, נפגש איתה מספר פעמים, אך לא ברור אם הוא הציע לה נישואין ב-4–1883, או אם היה בניהם קשר רומנטי. הקשר הסתיים בגלל אי התאמה בין המזג שלה לשלו. פוטר נסעה ב-1885 ללונדון.
התנדבות, פילנתרופיה ו"גילוי" העוני

ב-1885 פוטר החלה להתנדב ב-Charity Organization Society במזרח לונדון בקרב בני מעמד הפועלים. ההתנדבות הובילה אותה לחשוב על מקומה בחברה ובמה היא רוצה לעסוק וכן לתהות האם אכן היא וחברותיה מטיבות עם האנשים שהן אמורות לעזור להן. היא הבינה שהסיבות לעוני לא נחקרו לעומק ופיתחה שיטות לסיווג נסיבות העוני והגיע למסקנה שפילנתרופיה פרטית אינה הפתרון לעוני בחברות מתועשות. היא המשיכה ללמוד את הנושא בשעה שסייע לבן דודה צ'ארלס בות' (אנ'), רפורמטור חברתי ובעלים של ספינה, במחקרו, Life and Labour of the People in London, שסקר את חייהם ועיסוקיהם של בני מעמד הפועלים בסוף המאה ה -19 בלונדון. ב-1891 פוטר פרסמה ספר קטן "התנועה הקואופרטיבית בבריטניה" (The Co-operative Movement in Great Britain), שהיה מבוסס על חוויותיה בלנקשייר, והפך מאוחר יותר לקלסיקה. בספרון היא טענה שקואופרטיבים צריכים להתקדם ולנהל גם את חומרי הגלם וגם את הייצור ואף להיות הבעלים של חוות ומפעלים. בזמן כתיבת הספר, המליצו לפוטר להתייעץ עם סידני וב שגם עסק במחקר כלכלי של מעמד הפועלים. הזוג נישא בשנת 1892. לבאטריס וב הייתה הכנסה של 1,000 ליש"ט שירשה מאביה. ממון הזה אפשר לסידני וב לוותר על משרתו בשירות הציבורי ולהתרכז בעבודתו הפוליטית. אך הוא שמר על משרתו במועצת מחוז לונדון.
בשנת 1902, אימצה אורח חיים צמחוני
עבודתם המשותפת של הזוג וב

ביאטריס וסידני וב פעלו יחד הן בתחום הפוליטי והן בתחום המקצועי. הזוג כתב יחד מספר ספרים, בהם History of Trade Unionism‏ (1894) ו-Industrial Democracy ‏(1926). הספרים, הציגו לכלכלנים ולהיסטוריונים חברתיים חלקים מהחיים החברתיים בבריטניה שעד כה לא היו מודעים להם. המחקר שערכו שכנע אותם שיש להקים מפלגה פוליטית חדשה, אשר מחויבת לרעיונות סוציאליסטים בבחירות לפרלמנט. אולם, הם לא קידמו את הנושא.
ב-1894 הנרי הצ'ינסון (Henry Hutchinson), עורך דין עשיר מדרבי, שתמך בפעילות האגודה הפביאנית, התאבד והוריש לאגודה 10,000 ליש"ט. הצ'ינסון לא כתב בבירור למה מיועד הכסף. ביאטריס וסידני וב הציעו להשתמש בכסף כדי להקים אוניברסיטה חדשה בלונדון. בית הספר לכלכלה של לונדון נוסד בשנת 1895‏‏.
בשנת 1898 הזוג וב יצא למסע מחקר בן שנה בצפון אמריקה, אוסטרליה וניו זילנד. הם חקרו גישות שונות לממשל המקומי. אולם, מחקרם לא הצליח לראות את הקונטקסט המקומי של הארגונים שחקרו. כשחזרו לאנגליה החלו לעבוד על מחקר שנפרש על פני 23 שנה בנושא הממשל המקומי האנגלי (English Local Government) שהוליד 11 כרכים שהיו למעין תקן בתחום.
פעילות ציבורית > דוח המיעוט בוועדה הממלכתית לבחינת חוקי העניים

בבחירות של 1900, האגודה הפביאנית, מפלגת הלייבור העצמאית ועוד מספר ארגונים סוציליסטים רצו ביחד וזכו בשני מקומות בלבד בבית הנבחרים. וב הייתה מוכנה לעבוד עם כל מפלגה פוליטית על מנת לקדם את תפיסות עולמה. ב-1905 הקימה הממשלה ועדה מלכותית לבדיקת יחסה של המדינה לעניים בבריטניה (Royal Commission on the Poor Laws). ביאטריס וב התבקשה לשמש כחברה בוועדה, וסידני וב סייע לה באיסוף הנתונים. הוועדה הוקמה על ידי ממשלה שמרנית, ובראשה עמד לורד ג'ורג' המילטון. הוועדה פעלה במשך ארבע שנים והפיקה שני דוחות: דוח הרוב ודוח המיעוט. אף על פי ששני הדוחות נכתבו על בסיס אידאולוגיות פוליטיות מנוגדות, היה ביניהם מן משותף. בין כל חברי הוועדה הייתה הסכמה שחוק העניים לא צריך להמשיך בצורתו הנוכחית ויש צורך ליצור תקינה מחודשת בנושא והכרה כי בעוני יש אלמנט מבני. ביאטריס וב חלקה על רוב חברי הוועדה וכתבה יחד עם סידני וב את דוח המיעוט. ההמלצות המרכזיות שלהם היו: ביטול חוק העניים; הקמת גוף מתאם בין לשכות התעסוקה ברחבי בריטניה על מנת לייעל את המשאב האנושי במגזר הממשלתי; שיפור שירותי הבריאות והחינוך. הממשלה הליברלית בראשות הרברט הנרי אסקווית' קיבלה את דוח הרוב ודחתה את ההמלצות של הזוג וב.
פעילות ציבורית > מחלקת המחקר של האגודה הפביאנית

ב-1913 וב סייעה בהקמת מחלקת המחקר של האגודה הפביאנית ובאותה שנה הזוג וב ייסד יחד את המגזין New Statesman. המגזין קידם תפיסת עולם סוציאליסטית. במהלך מלחמת העולם הראשונה, וב השתתפה במספר ועדות ממשלתיות וכתבה בנושאים שונים כגון שכר שווה בין נשים לגברים, שוק העבודה, ביקורת על התפיסה הקפיטליסטית ועוד.
יחסה לתנועה הציונית

בזמן מלחמת העולם הראשונה הביעה וב הזדהות עם סבלם של היהודים העניים שחיו ועבדו בלונדון, בעיקר ברובע וויטצ'פל, וטענה כי סבלם של החייטים היהודיים הוא הגדול ביותר בקרב כל פועלי היזע למיניהם. אמנם, עם פרוץ מאורעות תרפ"ט ב-1929, ביקר חיים ויצמן בבית הלורד פספילד. על פי ויצמן, אמרה לו וב: "אינני יכולה להבין למה מרימים היהודים רעש כזה בהיהרג כמה מאות אנשים בארץ ישראל. מספר כזה נהרגים מדי שבוע בשבוע בלונדון בתאונות דרכים ואין איש שם לב".
בהתייחסה להגירה וההתיישבות היהודית בארץ ישראל, הכריזה וב כי אין בה מקום לחתול נוסף.
ביקור בברית המועצות

ב-1932, נבחרה וב לאישה הראשונה שקיבלה את התואר Fellow of the British Academy. ובאותה השנה, בשנות השבעים לחייהם יצא נסעו ביאטריס וסידני וב לביקור בן חודשיים בברית המועצות. על אף שהיו מודעים לחוסר החופש הפוליטי במדינה, הם התרשמו מהשיפור בשירותי הבריאות והחינוך והשינויים שנעשו על מנת לנסות לקדם את מעמדן של נשים בחברה הסובייטית. כשחזרו לבריטניה, סידני וב היה הכותב העיקרי בספר על הניסויים הכלכליים שהתרחשו בברית המועצות על בסיס הביקור ונתונים שקיבלו מהשגרירות ברית המועצות בלונדון. הספר כלל שלושה כרכים וכאלף עמודים. היסטוריונים ביקרו את הספר על שימוש במקורות, כנראה לא מהימנים, שהגיעו מהממשל הסובייטי.
ביאטריס וב נפטרה ב-1943.